Som svar til Jes.

Jeg kan jo kun tale af egen erfaring efter 1.000.000 km i diverse Tyske diesel og Over 250.000 km i diverse Elbiler at Elbiler ER markant billigere i både brændstof og vedligehold.

F.eks. har jeg i min 5 år gamle Tesla S med 430 Hp og med 180.000 km på klokken, kørt for 13 øre pr km i “brændstof” vha. Eon strømrefusions ordning som alle kan tilmelde sig ved Eon. Prøv lige den km brændstofpris i en 430 Hp benzin Audi eller BMW ? der er vi vist tæt på X faktor 10.

Derudover har jeg til reparationer og reservedele excl. Dæk men incl. bremser, brugt under 5000 kr total efter 180.000 km.
Et olieskift service på en brændstofbil med DSG gearkasse og 430 Hp koster vel rask væk 5000 kr alene.

Samme eksempel kan gives med min VW E - Up til 165.000 kr. Godt nok er E-Up 45.000 kr dyrere i indkøb end en benzin Up med automatgearkasse, men også her er min brændstofpris 13 øre pr km, og service er 25% billigere og bremser bliver ikke slidt da også den “motorbremser” og hælder energi tilbage i batteriet når du slipper speederen istedet for at afsætte energien i skiven.

Alt i alt behøver du ikke at tvivle. Det ER meget billigere i drift at køre Elbil og ofte også noget sjovere ?