Jeg købte elbil for 2 år siden og har nu kørt 42000km. Da jeg valgte en BMW i3 fik jeg 3 års gratis strøm til bilen. Den har ikke været til service endnu, for det er kun hvert andet år og uafhængigt af km (sådan er det dog ikke for alle). En aftale koster 4900 for 2 eftersyn og 100.000 km. Skulle jeg have betalt for strøm til Clever havde min km pris været ca 40 øre pr. km. Incl grøn ejerafgift men excl forsikring. Den er ikke dyrere end til min tidligere dieselbil, men til gengæld har jeg nu en bil med 170 hk mod 105 gamle dieselheste. Eftersom BMW er gået noget utraditionelt til værks, så ruster den ikke, da den er lavet af kulfiber og plast. Mit absolutte eneste ankepunkt er rækkevidden. I det daglige er det ikke noget problem. Men hvis man skal på en længere tur skal der lades. Men så får man en tiltrængt pause.